SL Uradni list Evropske unije L 333/73

IZVEDBENA UREDBA KOMISIJE (EU) 2015/2404

z dne 16. decembra 2015

o izvajanju odbitkov od ribolovnih kvot, ki so na voljo za nekatere staleže rib v letu 2015, zaradi prelova drugih staležev rib v preteklih letih in o spremembi Izvedbene uredbe (EU) 2015/1801

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 105(1), (2), (3) in (5) Uredbe,

ob upoštevanju naslednjega:

(1) Ribolovne kvote za leto 2014 so bile določene z: — Uredbo Sveta (EU) št. 1262/2012 (2), — Uredbo Sveta (EU) št. 1180/2013 (3), — Uredbo Sveta (EU) št. 24/2014 (4) in — Uredbo Sveta (EU) št. 43/2014 (5).

(2) Ribolovne kvote za leto 2015 so bile določene z: — Uredbo Sveta (EU) št. 1221/2014 (6), — Uredbo Sveta (EU) št. 1367/2014 (7), — Uredbo Sveta (EU) 2015/104 (8) in — Uredbo Sveta (EU) 2015/106 (9).

(3) Kadar Komisija ugotovi, da je država članica presegla ribolovne kvote, ki so ji bile dodeljene, v skladu s členom 105(1) Uredbe (ES) št. 1224/2009 izvede odbitke od prihodnjih ribolovnih kvot navedene države članice.

(4) Z Izvedbeno uredbo Komisije (EU) 2015/1801 (10) so bili določeni odbitki od ribolovnih kvot za nekatere staleže rib v letu 2015 zaradi prelova v preteklih letih.

(5) Vendar za nekatere države članice z Uredbo (EU) 2015/1801 ne bi bilo mogoče izvesti odbitkov od kvot, dodeljenih za prelovljene staleže rib, ker te kvote za navedene države članice v letu 2015 niso bile na voljo.

(6) V nekaterih primerih je izmenjava ribolovnih možnosti v skladu s členom 16(8) Uredbe (EU) št. 1380/2013 (11) omogočila delne odbitke. Preostale količine bi bilo treba odšteti od kvot za druge staleže rib v skladu s členom 105(5) Uredbe (ES) št. 1224/2009.

(7) V členu 105(5) Uredbe (ES) št. 1224/2009 je določeno, da bi bilo treba, če pri prelovljenem staležu rib v letu, ki sledi prelovu, ni mogoče izvesti odbitkov, ker kvota zadevni državi članici ni na voljo, odbitke izvesti pri drugih staležih rib na istem geografskem območju ali z enako komercialno vrednostjo. V skladu s Sporočilom Komisije št. 2012/C-72/07 (12) bi bilo treba take odbitke po možnosti izvesti od kvot, dodeljenih za staleže rib, ki jih lovi ladjevje, ki je preseglo kvoto, ob upoštevanju potrebe po izogibanju zavržkom pri mešanem ribolovu.

(8) Z zadevnimi državami članicami so bila opravljena posvetovanja v zvezi s predlaganimi odbitki od kvot, dodeljenih za staleže rib, ki niso bili prelovljeni.

(9) Na zahtevo Portugalske bi bilo treba rdečega okuna v norveških vodah območij I in II (RED/1N2AB.) uporabiti kot drugi stalež rib za povračilo prelova 371 766 kilogramov vahnje in 178 850 kilogramov saja v norveških vodah območij I in II (HAD/1N2AB. in POK/1N2AB.) v preteklih letih. Glede na to, da v letu 2015 portugalska kvota za rdečega okuna v norveških vodah območij I in II znaša 405 000 kilogramov in ne zadostuje za odbitka za oba prelovljena staleža rib, bi bilo treba uporabiti celotno razpoložljivo količino te kvote, preostalo količino 145 616 kilogramov pa bi bilo treba odšteti v naslednjih letih od kvote za saja na istem območju (POK/1N2AB.), dokler se ne povrne celoten prelov.

(10) Poleg tega se nekateri odbitki iz Izvedbene uredbe (EU) 2015/1801 zdijo nezadostni. Videti je, da so zahtevani odbitki večji od prilagojene kvote, ki je na voljo v letu 2015, in se zato za navedeno kvoto ne morejo v celoti izvesti. V skladu s Sporočilom Komisije št. 2012/C-72/07 bi bilo treba preostanek odbiti od prilagojenih kvot, ki bodo na voljo v naslednjih letih.

(11) Na podlagi Izvedbene uredbe Komisije (EU) 2015/1170 (13) količina 3 369 kilogramov, ki ustreza 10 % španske prilagojene kvote za škampa na območjih IX in X ter v vodah Unije območja CECAF 34.1.1 (NEP/9/3411) v letu 2014, Španiji po prenosu kvote ni več na voljo. Zato bi bilo treba razpoložljivo količino 9 287 kilogramov, odšteto od neporavnanega odbitka 19 000 kilogramov, ki se dolguje za navedeni stalež rib, zmanjšati na 5 918 kilogramov ter takoj uporabiti dodatni odbitek 3 369 kilogramov.

(12) Izvedbeno uredbo (EU) 2015/1801 bi bilo zato treba ustrezno spremeniti –

SPREJELA NASLEDNJO UREDBO:

Člen 1

Ribolovne kvote za leto 2015 iz Priloge I k tej uredbi se zmanjšajo z uporabo odbitkov pri drugih staležih rib iz navedene priloge.

Člen 2

Priloga k Izvedbeni uredbi (EU) 2015/1801 se nadomesti z besedilom iz Priloge II k tej uredbi.

Člen 3

Ta uredba začne veljati sedmi dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 16. decembra 2015 Za Komisijo Predsednik Jean-Claude JUNCKER

(1) UL L 343, 22.12.2009, str. 1.

(2) Uredba Sveta (EU) št. 1262/2012 z dne 20. decembra 2012 o določitvi ribolovnih možnosti za plovila EU za nekatere staleže globokomorskih rib za leti 2013 in 2014 (UL L 356, 22.12.2012, str. 22).

(3) Uredba Sveta (EU) št. 1180/2013 z dne 19. novembra 2013 o določitvi ribolovnih možnosti za nekatere staleže rib in skupine staležev rib, ki se za leto 2014 uporabljajo v Baltskem morju (UL L 313, 22.11.2013, str. 4).

(4) Uredba Sveta (EU) št. 24/2014 z dne 10. januarja 2014 o določitvi ribolovnih možnosti za leto 2014 za nekatere staleže rib in skupine staležev rib v Črnem morju (UL L 9, 14.1.2014, str. 4).

(5) Uredba Sveta (EU) št. 43/2014 z dne 20. januarja 2014 o določitvi ribolovnih možnosti za leto 2014 za nekatere staleže rib in skupine staležev rib, ki veljajo za vode Unije in za plovila Unije v nekaterih vodah zunaj Unije (UL L 24, 28.1.2014, str. 1).

(6) Uredba Sveta (EU) št. 1221/2014 z dne 10. novembra 2014 o določitvi ribolovnih možnosti za nekatere staleže rib in skupine staležev rib, ki se za leto 2015 uporabljajo v Baltskem morju, ter spremembah uredb (EU) št. 43/2014 in (EU) št. 1180/2013 (UL L 330, 15.11.2014, str. 16).

(7) Uredba Sveta (EU) št. 1367/2014 z dne 15. decembra 2014 o določitvi ribolovnih možnosti za plovila Unije za določene staleže globokomorskih rib za leti 2015 in 2016 (UL L 366, 20.12.2014, str. 1).

(8) Uredba Sveta (EU) 2015/104 z dne 19. januarja 2015 o določitvi ribolovnih možnosti za leto 2015 za nekatere staleže rib in skupine staležev rib, ki veljajo za vode Unije in za plovila Unije v nekaterih vodah zunaj Unije, o spremembi Uredbe (EU) št. 43/2014 ter o razveljavitvi Uredbe (EU) št. 779/2014 (UL L 22, 28.1.2015, str. 1).

(9) Uredba Sveta (EU) 2015/106 z dne 19. januarja 2015 o določitvi ribolovnih možnosti za leto 2015 za nekatere staleže rib in skupine staležev rib v Črnem morju (UL L 19, 24.1.2015, str. 8).

(10) Izvedbena uredba Komisije (EU) 2015/1801 z dne 7. oktobra 2015 o izvajanju odbitkov od ribolovnih kvot, ki so na voljo za nekatere staleže rib v letu 2015, zaradi prelova v preteklih letih (UL L 263, 8.10.2015, str. 19).

(11) Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).

(12) UL C 72, 10.3.2012, str. 27.

(13) Izvedbena uredba Komisije (EU) 2015/1170 z dne 16. julija 2015 o dodatku določenih količin, ki so bile leta 2014 zadržane v skladu s členom 4(2) Uredbe Sveta (ES) št. 847/96, ribolovnim kvotam za leto 2015 (UL L 189, 17.7.2015, str. 2).

PRILOGA I ODBITKI OD KVOT ZA STALEŽE RIB, KI NISO BILI PRELOVLJENI Država članica Oznaka vrste Oznaka območja Ime vrste Ime območja Dovoljeni iztovori za leto 2014 (celotna prilagojena količina v kilogramih) (1) Skupni ulov v letu 2014 (količina v kilogramih) Poraba kvote (v %) Prelov, povezan z dovoljenim iztovorom (količina v kilogramih) Množilni količnik (2) Dodatni množilni količnik (3) (4) Preostali odbitki iz leta 2014 (5) (količina v kilogramih) Ostane za odbitek (6) količina v kilogramih) Odbitki za leto 2015 (količina v kilogramih) Odbitki, ki so se v letu 2015 že uporabili za isti stalež rib (količina v kilogramih) (7) Preostala količina, ki se odšteje od kvote za drug stalež rib (v kilogramih) ES DWS 56789- globokomorski morski psi vode EU in mednarodne vode območij V, VI, VII, VIII in IX 0 3 039 ni relevantno 3 039 / A / / 4 559 0 4 559 Odbitek se izvede za naslednji stalež: ES BSF 56712- črni morski meč vode Unije in mednarodne vode območij V, VI, VII in XII / / / / / / / / / / 4 559 ES GHL 1N2AB. grenlandska morska plošča norveške vode območij I in II 0 22 685 ni relevantno 22 685 / / / / 22 685 0 22 685 Odbitek se izvede za naslednji stalež: ES RED 1N2AB. rdeči okun norveške vode območij I in II / / / / / / / / / / 22 685 ES HAD 5BC6A. vahnja vode Unije in mednarodne vode območij Vb in VIa 2 840 18 933 666,65 % 16 093 / A 12 540 / 36 680 2 564 34 116 Odbitek se izvede za naslednji stalež: ES LIN 6X14. leng vode Unije in mednarodne vode območij VI, VII, VIII, IX, X, XII in XIV / / / / / / / / / / 34 116 ES HAD 7X7A34 vahnja območja VIIb–k, VIII, IX in X; vode Unije območja CECAF 34.1.1 0 3 075 ni relevantno 3 075 / A / / 4 613 0 4 613 Odbitek se izvede za naslednji stalež: ES WHG 08 mol območje VIII / / / / / / / / / / 4 613 ES OTH 1N2AB. druge vrste norveške vode območij I in II 0 26 744 ni relevantno 26 744 / / / / 26 744 4 281 22 463 Odbitek se izvede za naslednji stalež: ES RED 1N2AB rdeči okun norveške vode območij I in II / / / / / / / / / / 22 463 ES POK 56-14 saj območje VI; vode Unije in mednarodne vode območij Vb, XII in XIV 4 810 8 703 180,94 % 3 893 / / / / 3 893 0 3 893 Odbitek se izvede za naslednji stalež: ES BLI 5B67- modri leng vode Unije in mednarodne vode območij Vb, VI in VII / / / / / / / / / / 3 893 NL HKE 3A/BCD oslič območje IIIa; vode Unije podrazdelkov 22–32 0 1 655 ni relevantno 1 655 / C / / 2 482 0 2 482 Odbitek se izvede za naslednji stalež: NL PLE 2A3AX4 morska plošča območje IV; vode Unije območja IIa; del območja IIIa, ki ni zajet v Skagerraku in Kattegatu / / / / / / / / / / 2 482 NL RED 1N2AB. rdeči okun norveške vode območij I in II 0 2 798 ni relevantno 2 798 / / / / 2 798 0 2 798 Odbitek se izvede za naslednji stalež: NL WHB 1X14 sinji mol vode Unije in mednarodne vode območij I, II, III, IV, V, VI, VII, VIIIa, VIIIb, VIIId, VIIIe, XII in XIV / / / / / / / / / / 2 798 PT HAD 1N2AB vahnja norveške vode območij I in II 0 26 816 ni relevantno 26 816 / / / 344 950 371 766 0 371 766 Odbitek se izvede za naslednji stalež: PT RED 1N2AB rdeči okun norveške vode območij I in II / / / / / / / / / / 371 766 PT POK 1N2AB. saj norveške vode območij I in II 18 000 11 850 65,83 % – 6 150 / / / 185 000 178 850 0 178 850 Odbitek se izvede za naslednji stalež: PT RED 1N2AB rdeči okun norveške vode območij I in II / / / / / / / / / / 33 234 (8) UK DGS 15X14 trnež vode Unije in mednarodne vode območij I, V, VI, VII, VIII, XII in XIV 0 1 027 ni relevantno 1 027 / A / / 1 541 0 1 541 Odbitek se izvede za naslednji stalež: UK POK 7/3411 saj VII, VIII, IX in X; vode Unije območja CECAF 34.1.1 / / / / / / / / / / 1 541 UK NOP 2A3A4. norveški molič območje IIIa; vode Unije območij IIa in IV 0 14 000 ni relevantno 14 000 / / / / 14 000 0 14 000 Odbitek se izvede za naslednji stalež: UK SPR 2AC4-C papalina in z njo povezan prilov vode Unije območij IIa in IV / / / / / / / / / / 14 000 UK WHB 24-N sinji mol norveške vode območij II in IV 0 22 204 ni relevantno 22 204 / / / / 22 204 0 22 204 Odbitek se izvede za naslednji stalež: UK WHB 2A4AXF sinji mol vode Ferskih otokov / / / / / / / / / / 22 204 (1) Kvote, ki so na voljo državi članici v skladu z zadevnimi uredbami o ribolovnih možnostih po upoštevanju izmenjav ribolovnih možnosti v skladu s členom 16(8) Uredbe (EU) št. 1380/2013 Evropskega parlamenta in Sveta (UL L 354, 28.12.2013, str. 22), prenosov kvot v skladu s členom 4(2) Uredbe Sveta (ES) št. 847/96 (UL L 115, 9.5.1996, str. 3) ali ponovnih dodelitev in odbitkov od ribolovnih možnosti v skladu s členoma 37 in 105 Uredbe (ES) št. 1224/2009. (2) Kot določa člen 105(2) Uredbe (ES) št. 1224/2009. Odbitek, ki je enak prelovu * 1,00, se uporablja v vseh primerih prelova, ki je enak ali manjši od 100 ton. (3) Kot določa člen 105(3) Uredbe (ES) št. 1224/2009. (4) Črka „A“ pomeni, da se uporablja dodatni množilni količnik 1,5 zaradi zaporednega prelova v letih 2012, 2013 in 2014. Črka „C“ pomeni, da se uporablja dodatni množilni količnik 1,5, ker za stalež velja večletni načrt. (5) Preostale količine, ki jih ni bilo mogoče odšteti v letu 2014 v skladu z Uredbo (EU) št. 871/2014, ker ni bilo na voljo kvot oziroma dovolj kvot. (6) Preostale količine prelova v letih pred začetkom veljavnosti Uredbe (ES) št. 1224/2009, ki jih ni mogoče odšteti od kvote za drug stalež. (7) Količine, ki se lahko odštejejo od istega staleža zaradi izmenjave ribolovnih možnosti v skladu s členom 16(8) Uredbe (EU) št. 1380/2013. (8) Na zahtevo portugalske službe Direção de Serviços de Recursos Naturais in glede na omejeno kvoto, ki je na voljo, bo odbitek izveden od celotne razpoložljive količine kvote za leto 2015 za RED/1N2AB, preostala količina 145 616 kilogramov pa se bo odštela v naslednjih letih, dokler se ne povrne celoten prelov.